**Simbol de fiinţă**

*Stelian Stancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu gând răzleg coboară trupul

Către amurgu-i nesfârşit

În căutare de el timpul

Pe care ades l-a irosit.

Cu amalgam de visuri grave

Se tălmăcesc trăiri din noi

Mai coborâm vreo trei octave

Apoi ne căutăm în doi.

Cu respiraţie sublimă

Adorm trăirile nocturne

În căutare de lumină

Voind el universul să-l adune.

Cu stropi de soare fumegând

Trezind la viaţă moartea lesne

E dulcele aievea gând

Pe care ea iubirea îl tot ţese.

Cu tremurul fără de vrere

Cu ascunzişul timpului ce vine

Cu locul cel plin de mistere

Cu viaţa fără a da semne,

Cu toate cele ce sunt date

Să prindă simbol de fiinţă

Cu toate ce-s şi nepătate

Senzaţii sunt spre nefiinţă.

Căci nu există-n univers

Un strop de gând fără de taină

Pe care versul cel fără de sens

Să îl descopere fără de haină.